b'\n_START_ARTICLE_\nBasse-Terre (\xc3\xb8)\n_START_SECTION_\nGeografi\n_START_PARAGRAPH_\nSelv om navnet Basse-Terre betyder lavlandet er det den h\xc3\xb8jeste \xc3\xb8 i Guadeloupe, hvor vulkanen La Soufri\xc3\xa8re n\xc3\xa5r op i 1.467 meters h\xc3\xb8jde._NEWLINE_Det omkringliggende omr\xc3\xa5de p\xc3\xa5 Basse-Terre har en let, frugtbar vulkansk jord med skove gr\xc3\xa6sgange sukker-, kaffe-, banan- og kakaoplantager._NEWLINE_\xc3\x98stkysten p\xc3\xa5 \xc3\xb8en Basse-Terre, kendt som Windward kysten (p\xc3\xa5 fransk, C\xc3\xb4te-au-vent), uds\xc3\xa6ttes for passatvinde og f\xc3\xa5r store m\xc3\xa6ngder regn, mens \xc3\xb8ens vestkyst, kendt som Leeward lysten (l\xc3\xa6) (fransk C\xc3\xb4te-sous-le-vent) er beskyttet mod vinden af Soufri\xc3\xa8re og er derfor meget t\xc3\xb8rrere.\n_START_SECTION_\nByer\n_START_PARAGRAPH_\nDe mest befolkede kommuner p\xc3\xa5 \xc3\xb8en er, begyndende med st\xc3\xb8rste, Baie-Mahault (vestlige del af Pointe-\xc3\xa0-Pitre-byomr\xc3\xa5det), Petit-Bourg, Capesterre-Belle-Eau, Sainte-Rose, Lamentin, Basse-Terre, og Saint-Claude (del af Basse-Terre-byomr\xc3\xa5det).\n_START_SECTION_\nAttraktioner\n_START_PARAGRAPH_\nOven for byen Basse-Terre p\xc3\xa5 en bjergvej ligger byen Saint-Claude, ved foden af vulkanen Soufri\xc3\xa8re. I byen er der kaffe og bananplantager og statelige huse. Herfra arrangeres ture til vulkanen, der for tiden ikke er aktiv. Omr\xc3\xa5det er ogs\xc3\xa5 centrum i nationalparken Parc national de la Guadeloupe._NEWLINE_Omkring 4,8 km \xc3\xb8st for landsbyen Gourbeyre ligger Fort Louis Delgres som blev bygget i 1650 af Charles Hou\xc3\xabl. Fortet har beskyttet adgangen til byen Basse-Terre og v\xc3\xa6ret aktiv i adskillige slag mod Storbritannien._NEWLINE_Omkring 13 km syd-syd\xc3\xb8st ligger landsbyen Trois-Rivi\xc3\xa8res, et fiskersamfund rig p\xc3\xa5 gamle bebyggelser og fredelige Arawakindianere. I n\xc3\xa6rheden af byen er der i en grotte dybt inde i skoven et ark\xc3\xa6ologisk fund med skulpturer, klipperelieffer og relikvier fra Arawakindianere.'